فرنسا

**فرنسا** (  ; الجمهوريه الفرنساويه,  République française ) موجودة فى غرب اوروبا و بتطل على البحر المتوسط فى الجنوب و بحر الشمال و القنال الانجليزى فى الشمال و من نهر الراين فى الشرق لحد المحيط الاطلانطى فى الغرب. فرنسا ليها حدود مع بلجيكا، لوكسيمبورج، المانيا، سويسرا، ايطاليا، موناكو، اندورا و اسبانيا.

فرنسا هى اكبر دولة فى الاتحاد الاوروبى من ناحية ، و تالت اكبر دولة فى  اوروبا بعد روسيا و اوكرانيا و تانى اكبر دولة فى  اوروبا لو اتحسبت اراضيها اللى بره الاتحاد الاوروبى. فرنسا كانت قوة رئيسية ليها نفوذ قوى واقتصادى و ثقافى و عسكرى و سياسى.

## تاريخ

ف العصور الوسطانيه ، كانت فرنسا مملكة اقطاعية قوية بس مش مركزيه لدرجة ان سلطة الملك ماكاتش محسوسه اوى. فيليب اوجست عزز القوة الملكية و وسع مملكته، فيليب غيير فرنسا لاكتر الدول ازدهار و قوه ف اوروبا.  ساعد المدن على التحرر من السلطة السايده ، و منح الامتيازات و الحريات للبرجوازية الجديده. و بنا سور عظيم حوالين باريس ("سور فيليب التانى اوجسطس") ، و ارجع تنظيم الحكومة الفرنسية و جاب استقرار مالى لبلاده.
قرصنة البربر كانت عمليات عملوها مسلمين ضد سواحل و سفن الدول الاوروبية المعادية ليهم من القرن الستاشر لاوائل القرن التسعتاشر فى منطقة غرب البحر المتوسط و على طول سواحل المحيط الاطلنطى الاوروبية و الافريقية.كانت قواعد انطلاقهم منتشرة على طول سواحل شمال افريقيا فى مدن تونس و طرابلس و الجزاير و سلا و موانى المغرب. فى المده من سنة 1530 لحد سنة 1780 بيتقدر عدد الاوروبيين المسيحيين اللى قراصنة البربر استعبدوهم فى شمال افريقيا بالخصوص فى الجزاير و تونس و طرابلس الغرب و اسطنبول و سلا ما بين مليون لمليون و 500 الف انسان. ده ما بيتضمنش عدد الاوروبيين المسيحيين اللى تم استعبادهم ف المغرب و غيرهم من القوى اللى كانت نشيطة ف البحر المتوسط. ده اتسبب فى خساير كتير و ان سكان اماكن كتير على الساحل سابو بيوتهم بسبب الخوف من عمليات قراصنة البربر.
[thumb|350px| [2 مايو 1808.لجويا]]
اسبانيا ابتدت الحرب ضد الجمهوريه الفرنسيه الاولى اللى قامت بعد ما الثوار الفرنساويين شالو الملك لويس الستاشر من الحكم و اعلنو فرنسا جمهوريه و بعدين فى سنة 1793 اعدموه بالجيلوتين , الملك لويس الستاشر كان من عيلة البوربون اللى بتحكم اسبانيا. فى سنة 1794 اعلنت بريطانيا و پورتوجال الحرب على اسبانيا . و فى سنة 1799 نابليون استولى على السلطة بعد ما عمل انقلاب برلمانى بدعم الشعب و الجيش و استفاد من الخلافات بين كارلوس الرابع ملك اسپانيا و ابنه فرناندو. سنة 1805 فى معركة ترافالجار غلب اسطول بريطانيا العظمى اسطول فرنسا و اسبانيا و ده كان نهايه لسيادة الاسبان فى البحار العالمية لصالح بريطانيا العظمى بسبب الحالة الاقتصادية الكارثية و اسباب تانيه اتخلى ملك اسبانيا عن العرش لصالح اخو نابليون جوزيف بونابرت. من اهم الاسباب دى ان معاهدة فونتينبلو بين نابليون و جودوى اتسببت فى اعلان الحرب ضد بريطانيا و البرتغال و دخول القوات الفرنساوية شبه الجزيرة علشان غزو البرتغال لكن بدل من غزو البرتغال احتل الفرنساويين القلاع الاسبانية. مفاجاة الغزو الفرنساوى اتسببت فى تخلى الملك الاسبانى لصالح اخو نابليون جوزيف بونابرت.نابليون خلى اخوه ملك اسبانيا و اداله لقب ملك اسبانيا و انديز (مستعمرات اسبانيا فى امريكا الاتينيه).

الاسبان ماكانش عندهم اى احترام خالص لجوزيف بونابرت, و ابتدا شعب مدريد انتفاضه قوميه ضد الجيش الفرنساوى يوم 2 مايو 1808. و ده زى بداية حرب الاستقلال الاسبانيه اللى استمرت خمس سنين. صدر فى 19 مارس سنة 1812 اول دستور اسبانى. واحد من اول الدساتير فى العالم, بعد هزيمة قوات نابليون سنة 1813 رجع فرناندو السابع ملك اسپانيا لعرش اسبانيا و لغى دستور 1812 والقوانين الدستوريه و لغى قانون سلالة البوربون اللى منع الستات من انهم يتولو الحكم الملكى., واتولت بعده بنته الكبيره من مراته الرابعه ماريا كريستينا.
فرنسا كانت من اكبر القوى الاستعمارية فى العالم من اول القرن السبعتاشر و لحد القرن التسعتاشر و قدرت تبنى لنفسها واحدة من اكبر الامبراطوريات فى الدنيا من غرب افريقيا ولحد جنوب شرق اسيا و سابت تاثير كبير جدا على ثقافة الشعوب اللى احتلتها.

## جغرافيا
فرنسا ليها حدود مع بلجيكا،لوكسيمبورج، المانيا، سويسرا، ايطاليا، موناكو، اندورا و اسبانيا. اسبانيا بتشارك فرنسا فى السياده على جزيرة الفزان فى مصب نهر بيداسا. ومساحتها 674,843 كيلو متر مربع وبكده تكون اكبر دولة فى الاتحاد الاوروبى فى المساحة

## سياسه
عاصمة فرنسا هى پاريس. فرنسا قوة نووية وواحدة من الدول الخمسة اللى ليها عضوية دايمة فى مجلس الامن. فرنسا دلوقتى دولة ديموقراطية و علمانيه رئاسية و اقتصادها سادس اكبر اقتصاد فى العالم و بيزورها فى السنة الواحدة 82 مليون سايح و طلبة من كل اماكن العالم و ده لارتفاع مستوى التعليم فى الجامعات عندهم و هيا من الدول اللى اسست الاتحاد الاوروبى.

## لغه
اللغة الرسيمة ليها هى الفرنساوى.

## سكان
عدد سكان فرنسا حوالى 67 مليون.

## لينكات برانيه
* 

 

## مصادر



فرنسا
فرنسا
تصنيف:دول مسيحيه
تصنيف:دول مجموعة التمانيه
تصنيف:دول اعضاء فى الاتحاد الاوروبى